Tyd min om vir Suidoosterfees in te skryf | Netwerk24
Waarheen nou met Suidoos-Kaap-talent?
Die feit dat die Southern Kings-franchise weens geldelike probleme 'n tweede keer gaan ondergaan, is bitter sleg vir die streek, sê die voormalige afrigter Johann Lerm.
Tyd min om vir Suidoosterfees in te skryf
11 Julie 2018 10:00
Inskrywings vir die 16de Suidoosterfees sluit op 18 Julie. Die fees word van 25 April tot 1 Mei volgende jaar in Kaapstad gehou.
Volgens die waarnemende uitvoerende hoof, Irma Albers, is die fees op soek na nuwe idees vir 'n fees wat almal kan saamsnoer.
Daar is vereistes waaraan produksies moet voldoen, byvoorbeeld dat dit tussen 60 en 90 minute lank moet wees. Dit moet geskik wees om in intieme lokale soos die Fluweelkamer, waar sowat 80 mense kan sit, opgevoer te word, of byvoorbeeld vir die operahuis wat 1 400 mense kan huisves.
Daar word na vermaak in alle genres gesoek – drama, musiek (lig, kontemporêr en klassiek), dans en komedie. Dan is diegene wat kort produksies op die piazza wil aanbied, ook welkom om in te skryf.
"Ons is veral opsoek na oorspronklike en nuwe werke," sê Albers.
Die gewilde koorkompetisie word weer volgende jaar as deel van die fees aangebied. Inskrywings hiervoor sal teen September vanjaar ingewag word. Daar word in vier streke meegeding (Suid-Kaap, Kaapse Vlakte, Swartland en Boland). Die soektog na talent begin ook in September en word in 'n omtrek van 60 km om Kaapstad gehou.
Vir meer inligting, skakel 021 406 2456 of stuur 'n e-pos na suidooster@media24.com of lyndsay.cader@media24.com of besoek | www.suidoosterfees.co.za.